Diari Oficial de la Generalitat Valenciana


Sumari del DOGV 4455, del 07-03-2003 (2003/2623)

Informació pública del programa d'actuació integrada del sector C-8 del PGOU de Sueca.
--------------------------------------------------------------------------------------

### Dades del document

Número de DOGV
:   4455

Data del DOGV
:   07-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2623


Organisme emissor
:   Ordenacion y Desarrollo de Suelo, SA

Tipus de document
:   Anunci

Informació pública del programa d'actuació integrada del sector C-8 del PGOU de Sueca. [2003/M2623]
  
L'entitat mercantil Ordenación y Desarrollo de Suelo, SA ha formulat una alternativa tècnica de programa d'actuació integrada per al desenvolupament urbanístic del sector C-8 de sòl urbanitzable sense ordenació detallada del PGOU de Sueca, a l'empara del que disposa l'article 44 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
La dita alternativa consta de memòria de programa, avantprojecte d'urbanització i pla parcial.
  
De conformitat amb el que disposen els articles 46.3 i 48 de l'esmentada llei, se sotmet a informació pública la documentació indicada i es fa constar que:
  
1. La notaria on està protocol·litzada la documentació és la d'Enrique Farrés Reig, situada al carrer del Sequial número 7, 1r, 1ª de Sueca. Així mateix, s'ha depositat un exemplar de la dita documentació davant l'Ajuntament de Sueca.
  
2. Se sotmet a exposició pública l'alternativa tècnica de programa per un termini de 20 dies, a comptar des de la publicació d'este anunci en el Diari Oficial de la Generalitat Valenciana (DOGV). Durant este termini, qualsevol persona podrà comparéixer en l'esmentada notaria per a obtindre còpia de l'acta de protocol·lització de l'alternativa tècnica o sol·licitar la seua exhibició. Així mateix, es podrà consultar la dita documentació i l'expedient administratiu en l'Ajuntament de Sueca, i es podran formular durant el dit termini tant al·legacions com alternatives tècniques a la proposta formulada.
  
3. El període d'exposició al públic quedarà prorrogat per 20 dies addicionals si durant els 10 primers dies alguna persona es comprometera a presentar una alternativa tècnica substancialment distinta a la inicial i prestara caució d'això.
  
4. Les proposicions juridicoeconòmiques per a executar qualsevol de les alternatives que s'hagen formulat, es presentaran durant els cinc dies hàbils següents al venciment de l'últim dels terminis d'exposició pública, aportant la documentació establida en els apartats c) i d) de l'article 32 de la Llei Reguladora de l'Activitat Urbanística.
  
5. Finalitzat este termini, en la següent data hàbil, tindrà lloc l'acte d'obertura de pliques en l'Ajuntament de Sueca. Totes les actuacions podran ser objecte de consulta i al·legació pels interessats durant els 10 dies següents a l'obertura de pliques.
  
6. Amb anterioritat a la publicació del present anunci i en compliment de l'establit en els articles 46.3 i 48 de la LRAU i 59.4 de la Llei 30/1992, de 26 de novembre, s'ha remés el corresponent avís al domicili dels qui consten en el cadastre com a titulars de drets afectats per l'actuació proposada. Sense perjuí d'això, el present anunci val de notificació a tots els titulars cadastrals dels terrenys del sector C-8, inclosos aquells la identitat o el domicili dels quals resulte desconegut.